20/07/2010 | Administración LocalMunicipal
Teo
Bases da convocatoria pública 2010 de subvencións municipais a padroados de cemiterios e outras entidades sen fins de lucro promotoras de cemiterios veciñais

Por resolución de Alcaldía de data 7 de xullo de 2010 acordouse o seguinte: “1º.-Aprobar as Bases da Convocatoria Pública de subvencións a padroados de cemiterios e outras entidades sen fins de lucro promotoras de cemiterios veciñais no concello, para o ano 2010.2º.-Ordear a publicación das citadas Bases no Boletín Oficial da Provincia a efectos de información pública.” Estas bases teñen por obxecto establecer os criterios e o procedemento para conceder as subvencións municipais, de acordo cos principios de obxectividade, publicidade, libre concorrencia e igualdade, para a realización de actividades relacionadas coa creación, conservación, mantemento, coidado, reparación ou ampliación de cemiterios de titularidade non municipal no concello de Teo. As subvencións obxecto desta convocatoria, efectuaranse con cargo á partida orzamentaria que de seguido se indica: Poderán solicitar estas subvencións: os padroados de cemiterios, as asociacións de propietarios e as asociacións veciñais ou parroquiais que cumpran os seguintes requisitos: - Non ter asinado co Concello de Teo un convenio de colaboración que implique recibir anualmente calquera compensación económica - Carecer de fins de lucro. - Estar inscritas no Rexistro municipal de asociacións do Concello de Teo, ou telo solicitado na data de petición. - Desenvolver as súas actividades no termo municipal. - Non ter pendente de xustificar ningunha subvención concedida polo Concello de Teo no exercicio anterior, ou ter desistido de forma motivada e por escrito. - Estar ao corrente das obrigas tributarias do Concello de Teo - Cumprir cos requisitos establecidos no artigo 13 da Lei 38/2003 do 17 de novembro, xeral de subvencións (LXS). Deberá presentarse no Rexistro xeral do Concello de Teo a seguinte documentación para a solicitude da subvención: a) Fotocopia compulsada da tarxeta do CIF da entidade e o DNI do representante ou apoderado único da agrupación. b) Fotocopia compulsada dos estatutos da entidade segundo a Lei Orgánica 1/2002, do Dereito de Asociación(no caso de tratarse da 1ªsolicitude) c) Solicitude (modelo normalizado) d) Memoria (modelo normalizado) e) Acreditación de estar ao corrente no cumprimento das obrigas con Facenda (modelo normalizado) f) Declaración xurada de non estar incurso en ningunha das causas do artigo 13.2 da LXS.(modelo normalizado) g) Declaración de estar ao corrente coas obrigas coa Seguridade Social (modelo normalizado) h) Certificación de datos bancarios (modelo normalizado) i) Declaración de inscrición no Rexistro Municipal de Asociacións (modelo normalizado) j) Certificación do número de socios da entidade (modelo normalizado) O importe da subvención en ningún caso poderá ser de tal cantidade que, illadamente ou en concorrencia con subvencións ou axudas doutras administracións públicas ou doutros entes públicos ou privados, supere o custo total da actividade a realizar polo beneficiario. O departamento correspondente revisará os expedientes de solicitudes e verificará que conteñan a documentación esixida. Se resultara que a documentación está incompleta ou defectuosa, requirirase ao solicitante para que no prazo de dez días a partir da data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude. O prazo para presentar as solicitudes é de vinte días naturais, contados a partir do día seguinte da súa publicación no Boletín Oficial da Provincia. Tramitaranse en réxime de concorrencia competitiva, logo da proposta formulada pola Comisión de Avaliación que será fiscalizada por Intervención, e sendo posteriormente elevadas a Xunta de Goberno Local que aproba a concesión. Unha vez xustificadas e fiscalizadas, procederase á aprobación das contas xustificativas e a orde de pago por Alcaldía. A Comisión de Avaliación estará formada por: Presidente: Alcalde-Presidente do Concello de Teo ou persoa en quen delegue Secretario: Concelleiro de Urbanismo, Vivenda e Infraestruturas ou persoa en quen delegue. Vocais: Concelleiro de Servizos Básicos ou persoa en quen delegue. Normalizador lingüístico do Concello Animadora socio-cultural do Concello. O órgano correspondente concederá as axudas e subvencións segundo os criterios que a continuación se sinalan, de forma que cada solicitante poderá obter 10 puntos máximo, repartidos como segue: 1. Número de socios da asociación e número de persoas beneficiadas directa ou indirectamente polo conxunto das actividades programadas ou realizadas durante o ano 2010: 3 puntos máximo.2. Orzamento das actividades e/ou obras propostas ou realizadas no ano 2010: 2 punto máximo.3. Contribución económica da entidade: 2 punto máximo.4.- Interese e necesidade das actividades e/ou obras propostas ou realizadas en 2010: 3 puntos máximo. A Comisión de Avaliación formularalle a súa proposta ao Alcalde, logo do informe da Intervención municipal, adoptará a resolución motivada que proceda. A proposta deberá conter a relación de solicitantes para os que se propón a subvención, a súa contía e os criterios de valoración que dean lugar á proposta. Serán obrigas das entidades beneficiadas: a) Realizar ou ter realizadas as actividades e/ou obras obxecto de subvención. b) Acreditar o cumprimento da finalidade para a que se concede a subvención, coa presentación dos documentos xustificativos (orixinais ou copias compulsadas) dos gastos realizados. c) Someterse ás actuacións de comprobación por parte do Concello e ás de control financeiro que corresponda á Intervención municipal, así como facilitar a información que o Consello de Contas de Galicia lles requira. d) Comunicarlle ao Concello, tan pronto como se coñeza, a concesión de subvencións solicitadas a outras entidades públicas ou privadas para o mesmo fin. e) Sinalar en todo tipo de publicidade que a actividade subvencionada conta co financiamento do Concello de Teo. f) Asumir todas as responsabilidades legais e civís das actividades e/ou obras que se realizan. g) Cumprir con calquera outra obriga disposta no artigo 14 da LXS. O incumprimento dalgunha destas obrigas poderase resolver coa suspensión do pagamento da subvención ou co seu reintegro. Unha vez concedida a subvención, procederase á súa notificación a todos os solicitantes de forma fidedigna, nun prazo máximo de un mes dende a finalización do prazo de presentación de solicitudes. A relación de subvencións concedidas baixo esta convocatoria, publicarase no taboleiro de anuncios do Concello, nun prazo máximo dun mes a partir da data de resolución. Contra a desestimación expresa ou presunta das solicitudes presentadas, poderanse formular os recursos que procedan. A xustificación da subvención farase coa presentación no Rexistro xeral do Concello dos seguintes documentos: a) Memoria de actuación xustificativa, na que se indiquen as actuacións realizadas e os resultado obtidos. b) Memoria económica xustificactiva dos gastos, indicando o proveedor, numero de factura, data de emisión, importe e concepto. Os gastos ademais acreditaranse da forma seguinte: - As subvencións que teñan por finalidade a realización de actividades que xeren gastos de persoal, xustificaranse mediante nóminas orixinais, ou as súas fotocopias debidamente compulsadas. Así mesmo deberanse achegar as fotocopias dos NIF pertencentes ás persoas afectadas. - Os gastos relacionados por suministros e servizos xustificaranse coas correspondentes facturas, ou as súas fotocopias debidamente compulsadas (ou documentos acreditativos do gastos substitutivos da factura contemplados no artigo 4 do RD 1496/2003 representativos dos gastos realizados), sendo obrigada a relación entre a actividade e o material adquirido. As facturas deberán conter, como mínimo, os seguintes requisitos: · Nome, razón social e NIF ou CIF de quen emite a factura. · Desglose do IVE ou imposto correspondente; no caso de exención, deberá facerse constar expresamente na factura. · Descrición, polo miúdo, do servizo prestado. · Número de factura, data e lugar de emisión e denominación de “factura”. · Selo ou lenda de “cobrado”, “pagado”, “recibín” ou similar. - En ningún caso se admitirán como xustificantes de gasto os correspondentes a actividades en cuxo financiamento participase o Concello de Teo. - As entidades deberán presentar xustificantes pola totalidade dos gastos efectuados para cada unha das actividades ou obras subvencionadas. De non ser así, o Concello modificará as contías en proporción ao efectivamente xustificado. - As facturas deberán corresponder ao período da subvención. Unicamente serán subvencionables os que respondan de maneira indubidable á natureza da actividade ou obra subvencionada e se realicen no prazo establecido. c) Detalle doutros ingresos, axudas ou subvencións percibidas dende outras entidades públicas ou privadas O prazo de presentación no Rexistro xeral dos xustificantes rematará improrrogablemente o día 30 de novembro de 2010, e comeza a contar dende o día seguinte á comunicación da concesión da subvención. De non presentar a xustificación dentro do prazo establecido nestas bases ou non desistir de forma motivada e por escrito dentro do mesmo prazo, entenderase que desiste da súa petición e que se perde o dereito ao cobro. Neste caso procederase á anulación do correspondente compromiso por resolución da Alcaldía. Estes prazos, así como o de presentación de solicitudes, entenderanse sen prexuízo do prazo de dez días, que se concederá no caso de presentación de documentación incompleta. O pagamento da subvención concedida farase efectivo unha vez xustificados totalmente os gastos realizados. Vista a documentación xustificativa presentada, efectuarase unha nova fiscalización por Intervención e, unha vez aprobada, procederase a dar orde de pago por Alcaldía nos casos que procedan. No suposto de presentar a totalidade dos xustificantes de pagamento requiridos e que se certifique o cumprimento dos obxectivos con respecto ás previsións iniciais, aboarase a totalidade da subvención. Para o non previsto nesta convocatoria será de aplicación o disposto na LXS do 17 de novembro, Xeral de Subvencións, o RD 887/2006, Regulamento de Subvencións, e na Regulamento de Subvencións do Concello de Teo.” Teo, 7 de xullo de 2010. O ALCALDE Martiño Noriega Sánchez